Begėdis

Begėdis () – komedijos bei dramos žanro televizijos serialas, sukurtas JAV kabelinės televizijos „Showtime“. Režisierius – Paul Abbott, prodiuseris – John Wells. Serialas eteryje startavo 2011 m. sausio 9 d.

Serialo idėja kilo iš to paties pavadinimo britų serialo, taip pat režisuoto Paul Abbott ir 2004–2013 m. rodyto britų televizijos kanale „Channel 4“.

Serialo veiksmas vyksta pietinėje Čikagos pusėje, o pagrindiniai veikėjai – Galagerių (Ghallagers) šeima.

2018 m. rugsėjo 9 d. pasirodžius 9-ajam serialo sezonui, „Begėdis“ tapo ilgiausiai rodoma originalia kanalo „Showtime“ programa. 2019 m. lapkričio 10 d. išleistas 10-asis serialo sezonas, 2020 m. gruodžio 6 d. – 11-asis, paskutinis sezonas.

Siužetas 

Seriale rodomas Galagerių šeimos gyvenimas. Frenkas Galageris (Frank Gallagher) – vienišas tėvas, auginantis šešis vaikus. Jis yra alkoholikas, vartoja narkotikus ir visiškai nesirūpina savo vaikais. Vaikai mokosi patys išgyventi pasaulyje, kuris negaili išbandymų ir sunkumų. Toks personažas, kaip Frenkas, buvo sukurtas tam, kad būtų parodyta, kokią įtaką šeimai ir aplinkiniams daro alkoholizmas. Kiekvienas Galageris yra savaip psichologiškai paveiktas, o kai kurie jų gyvenimiški sprendimai kartais tiesiog trikdo žiūrovą.

Muzika 
Pagrindinė serialo daina, kuri visada skamba pradžioje – „The Lucky You Got“, kurią atlieka indie roko grupė „The High Strung“  .

Taip pat serialo garso takelyje netrūksta žymių atlikėjų, kaip 3OH!3, Kesha, LMFAO, Mockingbird Killers, The Vines, Michael Kiwanuka ir daugelis kitų – didžioji dalis indie roko stiliaus – grupių bei atlikėjų.

Veikėjai 
 Aktorius – vaidmuo

 William H. Macy – Frenkas Galageris, tėvas.
 Chloe Webb – Monika, motina.
 Emmy Rossum – Fijona Galager, vyriausioji dukra, kuri broliams ir sesei atstoja motiną. Seriale vaidina iki 9 sezono.
 Justin Chatwin – Styvas Viltonas/Džimis Lišmanas, Fijonos vaikinas, vaidinęs nuo 1 iki 3 sezono.
 Ethan Cutkosky – Karlas Galageris, brolis.
 Shanola Hampton – Veronika arba „Vi“, Galagerių kaimynė, Fijonos draugė.
 Steve Howey – Kevinas Balas, Veronikos vyras. Kartu su žmona turi barą „Alibi“.
 Emma Kenney – Debė Galager, sesuo.
 Cameron Monaghan – Ijanas Galageris, brolis.
 Jeremy Allen White – Lipas Galageris, brolis.
 Noel Fisher – Mikis Milkovičius, Ijano vaikinas.
 Christian Isaiah – Lijamas Galageris, jauniausias brolis.
 Emma Greenwell – Mendė Milkovič, Mikio Milkovičiaus sesė.
 Joan Cusack – Šeila Džekson, Frenko draugė.

Filmavimas 
Dauguma scenų filmuotos Los Andžele, o kelias savaites per metus serialas filmuojamas Čikagos pietinėje pusėje. Namai, kuriuose gyvena Galageriai ir Veronika su Kevinu, yra tikri ir jie yra nepasiturinčiųjų rajone.

2018 m. Emmy Rossum (Fijona) paskelbė, kad nuo 10 sezono seriale nebevaidins. Buvo manyta, kad tam įtaką padarė po 7 sezono kilęs viešas Emmy Rossum pasipiktinimas dėl mažesnio atlyginimo, lyginant su William H. Macy, nors ji seriale yra pagrindinė moteris aktorė. Visgi šis klausimas buvo išspręstas, o pati aktorė teigė, kad jos karjera seriale baigiasi dėl asmeninių priežasčių ir naujų karjeros galimybių, o ne dėl atlyginimo klausimo. Buvo skelbta, kad po 10 sezono su žiūrovais atsisveikins ir Cameron Monaghan (Ijanas), tačiau jis vaidino ir 11-ajame, paskutiniame sezone.

Sezonai ir serijos

Apdovanojimai ir nominacijos

Nominacijos

Šaltiniai 

JAV televizijos serialai
Dramos (serialai)
Komedijos (serialai)